**УНИВЕРСАЛЕН ЦИВИЛИЗАЦИОНЕН МОДЕЛ**

На 17 май 2018 г. – Деня на Отворените врати на Университета по библиотекознание и информационни технологии (УниБИТ) – се проведе ХІV Студентска научна конференция и изложба „Информация – институции – комуникации” – „Information – institutions – communications” с девиз: „От устата на малките – истината” – „Еx ore parvulorum veritas”). На форума бяха представени 415 доклада (NN 2208-2621), поднесени – освен от студентите на УниБИТ – и от 1 доктор, 2 асистенти доктори, 2 доценти доктори, 12 професори; 1 библиотекар – магистър, 5 изследователи от чужбина: от Русия (2 учени от Урал и 2 професори от Москва и Санкт Петербург) и 1 консултант от Италия.

Конференцията се проведе точно в деня на срещата на върха на държавните ръководители от Европейския съюз в София и беше посветена на: 24 май – национален празник на българската просвета и култура и на славянската писменост; 155 години от рождението на Алеко Константинов; 140 години от рождението на Пейо Яворов; 140 години от Освобождението на София от османско владичество; 170 години от рождението на Христо Ботев; 145 години от обесването на Васил Левски; 140 години от Освобождението на България от османско владичество. Националните флагове на Австрия, Алжир, България, Ватикана, Великобритания, Грузия, Иран, Италия, Полша, Русия, САЩ, Турция, Украйна, Франция и Европейския съюз илюстрираха участниците в международната научна продукция на УниБИТ *„GLORIA BIBLIOSPHERAE”* (С., 2016) и *„Нишката на Ариадна”* (С., 2017).

Студентските научни конференции на УниБИТ принадлежи към ежегодните прегледи на научноизследователската и учебнопедагогическата аудиторна и извънаудиторна дейност на университета. Постепенно тези форуми прерастват в събитие с национално и международно значение.

Специални гости на форума бяха двама посланици – на Турция, НП Хасан Улусой, и на Казахстан, НП [Темиртай Избастин](https://www.google.com/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwiL07PyzpTbAhUMP5oKHb08DWoQtwIILDAB&url=http%3A%2F%2Fwww.bta.bg%2Fbg%2Fvideo%2Fshow%2Fid%2F0_5mbihchl&usg=AOvVaw3MGtOnkQMEg36DIjiQchiQ). Сред официалните лица бяха и директорите на Националната библиотека „Св. Св. Кирил и Методий” доц. д-р Красимира Александрова, на Столична библиотека д-р Юлия Цинзова и на Националния театър „Иван Вазов” Мариус Донкин. Сред тях бяха акад. Людмил Стайков, проф. Николай Овчаров...

В присъствието на представители на академичните и регионалните библиотеки, музеи и читалищата, на висши представители на законодалента, изпълнителната и съдебната власт, на дипломати и журналисти студентите на УниБИТ презентираха своята академичната интертекстуална аксиология „Светна като слънце” (Homo Verbi Gracilis)”. Продукцията е част от ораторията за България „Бяласветлина (Lux Alba)” (сценарий и режисура на проф. Александра Куманова и д-р Николай Василев). В нея в Кръстния път на Иисус Христос са вложени ключовите послания на ЧОВЕКА НА ИЗЯЩНОТО СЛОВО (поезията до Н. Вапцаров): Св. Константин-Кирил Философ, Св. архиепископ Методий, Св. архиепископ Климент Охридски, Черноризец Храбър, Св. о. Паисий Хилендарски, Любен Каравелов, Христо Ботев, Петко Р. Славейков, Иван Вазов, Пейо Яворов, Димчо Дебелянов, Гео Милев, Христо Смирненски, Никола Вапцаров. Спектакълът беше озвучен с музикални фрагменти от Св. Йоан Кукузел, Грегорео Алегре, Йохан Себастиан Бах, Вангелис и народни песни.

Композицията е решена в стила **Tenebroso** (*ит.:* tenebre – **сянка**) (известен още като **Chiaroscuro** – *ит.:* **светлина-мрак**). Негов най-ярък представител е **Караваджо** (Caravaggio, 1571-1610). В живописния маниер, техника и тип композиция на художника лежи работа със светлината и сянката. Точно по този начин сцената на студентския форум, конструирана с партикабли (*лат.:* particable – осъществим), беше построена така, че пряката светлина да моделира обеми и да създава контрастни светови ефекти с неосветените участъци в залата (публиката, която служи в качеството на фон на представлението, но и част от него – в качеството й на актьори без реплики). По този начин сценичните обеми се фиксират от *светлина, която израства като че ли от обкръжаващата тъмнота*. Чрез този уникален стил в естетиката **Божието присъствие** става очевидно и безспорно за зрителите.

В края на спектакъла студентите връчиха на ректора на университета поредния том 13 на „Трудове на Студентското научно общество (СНО) при УниБИТ” и библиографски списък TABULA GRATULATORUM с описанията на 2581 студентски публикации, направени в универсалния и специализиран научен периодичен печат.

Форумът бе открит с академично слово от неговия председател – ректора на УниБИТ проф. д.ик.н. Стоян Денчев. Той представи поздравленията към конференцията, отправени от името на: президента на Република България г-н Румен Радев, директора на Централната библиотека на Българската академия на науките (БАН) д-р Силвия Найденова, изпълнителния директор на Университетска болница „Александровска” доц. д-р Костадин Ангелов, председателя на Синдиката на българските учители д.ик.н. Янка Такева, НП архиепископ Анселмо Пекорари – Апостолически нунций в България…

Този форум бе избран за трибуна за удостояването със званието „Почетен професор на УниБИТ” на Вежди Рашидов – [български](https://bg.wikipedia.org/wiki/България) [скулптор](https://bg.wikipedia.org/wiki/Скулптор), член-кореспондент на БАН и бивш [министър на културата](https://bg.wikipedia.org/wiki/Министър_на_културата_на_България).

Академични слова – приветствия към делегатите и гостите – поднесоха космистът, водещ републикански хирург в онко- и спешната хирургия и консултант на УниБИТ по философската натовареност на информацията и естественонаучното знание акад. проф. д.м.н. д-р Николай Яръмов (Медицински институт на Министерството на вътрешните работи – София) и историкът-ерудит и естет, консултант на университета по историографското картографиране на познанието проф. д-р Ани Данчева (Институт за исторически изследвания при БАН).

Пленарният доклад, поднесен от ръководителите на СНО при УниБИТ проф. Александра Куманова и д-р Николай Василев, хвърли светлина върху научноизследованелската лаборатория на университета, внедрена в учебния процес – **методологията „учене чрез правене” („learning by doing”) и творческия синтез „учене чрез писане” („learning by writing”)**. Тази методология развива **сертифицираните практически умения на студентите, които са постигнати на база на боравене с *информационна решетка (ретикула)*, зададена без аналог от *библиографски, историографски и морфологично* структуриране на проблемните полета на изследваната реалност**.

Студентското научно общество (СНО) на УниБИТ е инициаторът и двигателят, осъществяващ конференциите, на които студентите докладват своите научни изследвания. Форумът е първият, който е базиран не само от пълни електронни публикации на цялата традиционно публикувана библиографска и историографка продукция, фундираща студентските изследвания. На тази конференция се отчита и интердисциплинарност на всички, представени изследвания – по актуални теми на съвремието и историко-културни проучвания.

Ако студентите на СНО от хуманитарните учебни дисциплини участват основно в изработването на описаната научноизследователска продукция (серия „Факлоносци”), то студентите от информационно-технологичните специалности на УниБИТ са основните двигатели на създадената серия от електронни библиотеки по тези издания, отразявани в томовете на *„Трудове на СНО при УниБИТ”* и на вътрешната електронна страница на СНО <sno.unibit.bg>: *ETIMOLOGICA* (на база на *„Англо-руско-български речник по библиотечна и информационна дейност”* – том ІІІ); *PAISIADA* (за основа е взета кн. *„Свети отец Паисий Хилендарски. История славяноболгарская …: Информационен код на българската книжовност и литература”* – томове VІ-VІІІ; *HUMANITARIANA* (философско-научни картини на човека – том VІ; *EVRISTIANA* (пълнотекстова база данни за откритията на човечеството) – том VІІ; *PSIHOLOGICA* (също такава база данни за концепции за личността в психологията – томове VІІ и VІІІ; *NESTINARIANA* (библиографиране на 1527 източника на 20 езика по комплекса на нестинарската феноменология като пресемантизиран култ към светлината, отбрани на основата на работата с международните универсални библиографски указатели и традиционните библиотечни каталози в България, Русия, Италия, Турция и Иран – кн. ІІІ, ХІІ и ХІІІ *„Нестинариана”* – томове І-Х; *ANTOLOGICA* (на основата на система от историографски, библиографски и антологични източници са отбрани 40 от над 400 антологии – фундамент за създаване на хипертекст на антологичния модел на българската литература – от *„Симеоновия сборник”* /Х в./ до ХХІ в.) – томове VІІІ-ІХ и ХІІ-ХІІІ (на тази почва е структурирана в три книги (Кн. 1. Оратория; Кн. 2. Антология; Кн. 3. Историография) първата в историята антология на българската изящна словесност от ІХ до ХХІ в. *„Златна христоматия на България”*); *UNIVERSALICA* (на основата генезис на световната универсална библиография от ІІІ в. пр. н.е. до ХХІ в. е направен атлас на библиографията – вторично-документална карта на универсалното знание на планетата) – томове І, Х-ХІ, ХІІІ…

Основен проблем, повдиган в студентските изследвания на УниБИТ, е ПРОБЛЕМЪТ ЗА ЦЕННОСТНИЯ ГЕНОМ НА БЪЛГАРСКАТА ДУХОВНОСТ КАТО ЧАСТ ОТ УНИВЕРСАЛНИЯ ЦИВИЛИЗАЦИОНЕН МОДЕЛ. Коментирането от студентите на текстовете на Електронната библиотека *ANTOLOGICA* става с помощта на изтъкнатата информационна решетка чрез ***аналитико-синтетичните*** ***методи на* *фрагментиране* и *дефрагментиране* на произведенията, осъществени с помощта на многообразни *аргументативни техники***...

Работата на трите секции на ХІV Студентска научна конференция и изложба на УниБИТ беше концентрирана в дейността на ДЕВЕТ ПРОБЛЕМНИ КРЪГЛИ МАСИ (КМ): секция „Библиотекознание, библиография, книгознание” (І-VІ и ІХ КМ); секция „Информационни технологии” (VІІ и ІХ КМ); секция „Културно-историческо наследство” (VІІІ-ІХ КМ).

Форумът беше обобщен на КРЪГЛА МАСА ІХ, посветен на 65-годишнината на проф. стоян Денчев и свързан с изследване на когнитологичните енциклопедични издания на УниБИТ и творческата лабораторияздания. В интрудуктивната част студентите поднесоха на Ректора на УниБИТ КОЛЕКЦИЯТА от 65 снимки, направени от членовете на Студентското научно общество при университета по време на председателстваните от него форуми на това общество.

Сърцевина тук стана майсторският клас по биобиблиография на проф. Александра Куманова, предизвикан от проблемите на претърпялата три издания през 2017 г. създадената в УниБИТ *ековиана* – биобиблиографията на произведенията на Умберто Еко в България. Този труд е съпоставим с ековианата на проф. Питър Бонданела от Университета на Индиана (издание на Кеймбриджкия университет), защото е базиран от традициите на световната универсална библиография. Този майсторски клас беше председателстван от проф. д.ик.н. Стоян Денчев – научен редактор на ековианата, проф. д.н. Ирена Петева – рецензент, д-р Красимира Александрова – консултант, д-р Силвия Найденова – консултант, д-р Диана Стоянова – издател.Студентите поднесоха на председателите на майсторския клас паметните колекцииии на вторично-документална информационна база от енциклопедичните книги от библиографската и историографската серия „Факлоносци” на издателство „За буквите – О писменехь”, издадени през 2013-2017 г., които методологично обезпечават изследванията на Студентското научно общество, докладвани на ХІV Студентска научна конференция.

Сред експертите на форума бяха и: доц. д-р Красимира Александрова, доц. д-р Никола Казански (БАН), доц. д-р Елена Томова (БАН), доц. д-р Петър Велчев (БАН), гл. ас. д-р Владимир Манчев (СУ „Св. Климент Охридски”), ас. Диана Ралева (БАН), ас. Татяна Дерменджиева (НБКМ), г-жа Мариана Максимова (Столична библиотека), г-жа Стефка Илиева (НБИВ), г-жа Елена Грошева (Библиотека на 6. основно училище „Граф Н. П. Игнатиев”), проф. д.н. Ирена Петева, проф. д-р Иванка Павлова, проф. д.н. Иван Гарванов, проф. д.ф.н. Иванка Янкова, проф. д-р Иван Иванов, проф. д-р София Василева, проф. д-р Кристина Върбанова-Денчева, проф. д.н. Таня Тодорова, проф. д.н. Йорданка Захариева, проф. д.н. Екатерина Попандонова-Желязова, проф. д-р Донка Правдомирова, проф. д-р Галина Панайотова, проф. д-р Мариела Модева, доц. д-р Силвия Станчева, доц. д-р Румелина Василева, доц. д-р Любомира Парижкова, гл. ас. Христо Тутунаров, гл. ас. д-р Марина Енчева, гл. ас. д-р Поли Муканова, гл. ас. д-р Светла Шапкалова, гл. ас. д-р Елисавета Цветкова, гл. ас. д-р Пламена Златкова, д-р Веселин Чантов (УниБИТ)... В работата на трите секции наконференциятавзеха участие общо 30 експерти и 18 представители на студентския клуб „Дискусии”.

Форумът бе финализиран от феноменологично обобщение – своеобразен диалог между проф. А. Куманова и д-р Н. Василев, посветен на ключовото му понятие – на комуникацията (ОБЩУВАНЕТО), която може да бъде редуцирана до синтеза: **„НА ПРАКТИКА *ОБЩУВАТ ЛИЧНОСТИ С ЛИЧНОСТИ*, А НЕ ОБЩЕСТВА С ОБЩЕСТВА… КОЛКОТО ПОВЕЧЕ ЛИЧНОСТИ ОТ ЕДНО ОБЩЕСТВО НАМЕРЯТ ОБЩ ЕЗИК С ДРУГИ СЕБЕПОДОБНИ ЛИЧНОСТИ ОТ ДРУГИ ОБЩЕСТВА, ТОЛКОВА ПОВЕЧЕ Т. НАР. *РАЗБИРАТЕЛСТВО МЕЖДУ НАРОДИТЕ* Е ОСЪЩЕСТВИМО...”**.

**Станислава Чолова** (магистърска програма „Държавност, духовност и лидерски практики”)

**Ивета Христова** – І курс „Печатни комуникации”

**Илиян Барзев –** ІІ курс „Компютърни науки” (УниБИТ)

**УНИВЕРСАЛЬНАЯ ЦИВИЛИЗАЦИОННАЯ МОДЕЛЬ**

**(ХІV Студенческая научная конференция и выставка ГУБИТ)**

**Станислава Чолова**

**Ивета Христова**

**Илиян Барзев**

Проспект Дня открытых дверей Государственного университета библиотековедения и информационных технологий – ХІV Студенческая научная конференция и выставка „Информация – институции – коммуникации” – „Information – institutions – communications” (17.05.2018), на которой представлено 415 доклада, объединенные проблемой ценностного генома болгарской духовности, являющегося неотменной частью универсальной цивилизационной модели.

На форуме работают три секции: „Библиотековедение, библиография, книговедение”, „Информационные технологии” и „Культурно-историческое наследие”. В нем принимают участие 30 экспертов и 18 представителей студенческого клуба „Дискуссии”, объединенные работой девяти круглых столов.

В центре внимания – обсуждение учебной литературы университета, введенной через сайт вуза в электронное пространство.

**Ключевые слова:** День открытых дверей Государственного университетая библиотековедения и информационных технологий – ХІV Студенческая научная конференция и выставка „Информация – институции – коммуникации” – „Information – institutions – communications” (17.05.2018) – 415 доклада – проблема ценностного генома болгарской духовности, являющегося неотменной частью универсальной цивилизационной модели

**UNIVERSAL CIVILIZATION MODEL**

**(ХІV Student scientific conference and exhibition of ULSIT)**

**Stanislava Cholova**

**Iveta Hristova**

**Ilian Barzev**

Prospect of the Day of open doors of the University of library studies and information technologies – ХІV Student scientific conference and exhibition „Information – institutions – communications” (17.05.2018), to which are presented 415 papers, united by the problem of the value genome of Bulgarian spirituality which is an irreversible part of the universal civilization model.

The forum was organized in three sections: “Librarianship, bibliography, book science”, “Information technologies” and “Cultural and historical heritage”. 30 experts and 18 representatives of the student club “Discussion”, organized in nine round tables.

The focal point was the consideration of the teaching literature of the university circulated through the university website in the *e*-space.

**Key words:** Day of open doors of the University of library studies and information technologies – ХІV Student scientific conference and exhibition „Information – institutions – communications” (17.05.2018) – 415 papers – problem of the value genome of Bulgarian spirituality as an irreversible part of the universal civilization model – teaching literature of ULSIT

**Станислава Чолова** (магистърска програма „Държавност, духовност и лидерски практики”), Председател на Студентски съвет при УниБИТ

**Ивета Христова** – І курс „Печатни комуникации”

**Илиян Барзев –** ІІ курс „Компютърни науки”

**Stanislava Cholova** (magister program *State, spirituality and leader’s practices*), President of the Student Council of ULSIT

**Iveta Hristova** – I course *Written communications*

**Ilian Barzev** – II course *Computer sciences*